সম্প্রতি দেশে ফোরজি সেবা চালু হয়েছে। হিক ভিশনের অনেক ক্যামেরা ও পণ্য রয়েছে যেগুলো ওয়া-ফাই সমার্থনযোগ্য, এই পণ্যগুলোতে বাংলাদেশের ব্যবহারকারীরা ফোরজির সুবিধা পাচ্ছে না। এ ব্যপারে হিক ভিশন কোন পদক্ষেপ গ্রহণ করবে কি না? এমন প্রশ্নের জবাবে টনিক ডিউ বলেন,‘সদ্য দেশে ফোরজি সেবা চালু হয়েছে। আমরা যুগপোযোগী পণ্যের কথা বিবেচনা করি সব সময়। এখন এ দেশে ফোরজি সমার্থনযোগ্য পণ্যের চাহিদা বেড়েছে এবং আমরা তা পূরণ করবো।’ দেশের বাজারে লোকাল বিভিন্ন প্রযুক্তি পণ্যের তুলনায় হিক ভিশনের প্রযুক্তি পণ্যে দাম একটু বেশিই দেখা যায়। এই বিষয়ে টনিক ডিউ বলেন,‘কোয়ালিটি সম্পন্ন পণ্যের মূল্য একটু বেশি হওয়াটাই স্বাভাবিক। এর কারণ হচ্ছে, একটি পণ্যের গুনগত মান নিয়ন্ত্রণ, বিক্রয়োত্তর সেবা ও বিনিয়োগ এখানে মুখ্য ভূমিকা পালন করে। অনেক প্রতিষ্ঠানই রয়েছে যারা পণ্যের মান ও বিক্রয়োত্তর সেবার দিক থেকে পিছিয়ে রয়েছে। হিক ভিশন এই বিষয়গুলো খুবই গুরুত্বসহকারে দেখে। বাংলাদেশের বাজারে হিক ভিশনের পণ্য এর ব্যপক চাহিদা ও বিক্রয়োত্তর সেবার দিকে থেকে অনেক এগিয়ে রয়েছে। ’